## Trojuholník - základné pojmy


### Druhy trojuholníkov

Trojuholníky môžeme rozčleniť podľa viacerých kritérií, napríklad podľa:

1. dĺžky jeho strán
2. veľkosti najväčšieho vnútorného uhla.

Vzhľadom na dĺžky (veľkosti) strán v danom trojuholníku rozdeľujeme trojuholníky do troch skupín

1. **Rovnostranný**trojuholník - všetky strany trojuholníka majú rovnakú dĺžku (sú navzájom zhodné).
2. **Rovnoramenný**trojuholník - práve (len) dve strany rovnakej dĺžky (sú navzájom zhodné).
3. **Rôznostranný**trojuholník - všetky strany majú rozličnú dĺžku (žiadne dve strany trojuholníka nie sú zhodné).



Vzhľadom na veľkosti veľkosti najväčšieho vnútorného uhla rozdeľujeme trojuholníky do troch skupín

1. **Ostrouhlý**trojuholník – má všetky vnútorné uhly menšie ako 90° (tri ostré uhly).
2. **Pravouhlý**trojuholník – má práve jeden vnútorný uhol s veľkosťou 90° (jeden pravý uhol).
3. **Tupouhlý**trojuholník – má práve jeden vnútorný uhol väčší ako 90° (tupý uhol) a ostatné uhly má ostré.

